Care este primul mare oraș care va introduce carantina de noapte.
Timişoara are rată de incidenţă, luni, de 7.15 la mie. CJSU Timiș a decis restricțiile pentru incidența dintre 6 şi 7.5 la mie. Restricțiile vor include carantina de noapte în weekend, interzicerea evenimentelor și închiderea restaurantelor.
Rata de incidență la 14 zile în Timișoara a atins, luni, 7.15 la mia de locuitori, iar Comitetul Județean pentru Situații de Urgență (CJSU) Timiș a decis restricții grele, între care carantina de noapte în weekend, interzicerea evenimentelor şi închiderea restaurantelor.Astfel, se închid restaurantele, cafenelele, sălile de fitness, bazinele de înot. Nu mai sunt permise evenimente în spațiu liber, nici în spațiu închis. Nu mai pot fi organizate nunți sau alte evenimente private. Evenimentele sportive sunt anulate.Circulația în afara locuinței este interzisă în weekend pe timp de noapte pentru persoanele pentru care nu au trecut 10 zile de la vaccinare. Tot în weekend magazinele se închid la ora 18, iar de la această oră, până la 5 dimineața este permisă doar livrarea la domiciliu.Masca devine obligatorie pe o rază de 50 de metri în jurul școlilor pentru persoanele care staționează în acest perimetru şi pe o rază de 25 de metri în jurul unor spații publice, precum piețe, spații comerciale, spitale etc.Deocamdată școlile din Timișoara rămân deschise pentru că vineri rata de infectare era de 5,68 la mia de locuitori, iar ordinul comun al miniștrilor Sănătății şi Educației prevede că școlile trec în online după depășirea pragului de 6 la mie raportat la ultima zi de vineri.Decizia CJSU Timiș intră în vigoare de marți.